BVB Scăderi ușoare la bursa noastră
*	Turism, Hoteluri, Restaurante Marea Neagră și-a răscumpărat 25% din capital 

Indicii Bursei de Valori București (BVB) au avut scăderi ușoare, în prima ședință de tranzacționare a săptămânii, în contrast cu aprecierile piețelor europene, impulsionate de creșterile titlurilor companiilor de apărare, în condițiile în care se preconizează cheltuieli mai mari de securitate militară pentru țările din Uniunea Europeană. Indicele BET, al celor mai lichide douăzeci de acțiuni ale bursei noastre, a coborât cu 0,25%, la 17.476 de puncte, în vreme ce indicele BET-NG, al companiilor energetice și de utilități, s-a depreciat cu 0,28%, până la 1.267 de puncte.